*Najprej si najdi miren prostor. Pomembno je, da v tem času ne vidiš in ne slišiš svojih prijateljev iz skupine. Ta čas je samo zate, da se poglobiš ter razmisliš… Če želiš si lahko tudi kaj zapišeš. Ta list ostane tebi.*

*Pred teboj so vprašanja, ki naj vodijo tvoje razmišljanje o družini, veri ki si jo prejel/-a v svojem domačem okolju.*

* Kako naj ostanem zvest tistemu, kar sta me naučila mama in oče?
* Kako naj hkrati odkrijem svoj pravi jaz?
* Kako naj vem, katere vrednote so prave?
* Kako naj ohranim dobre odnose z družino, če imam sam drugačna načela, drugačne vrednote od njih?
* Ali nas vera združuje in osrečuje?
* Kako naj vero ohranimo sredi nevernega sveta?
* Kako naj sprejmem svojo družino, če je drugačna od mene?

starši otrokom

Podarili smo ti življenje, a ne moremo živeti namesto tebe.
Učili smo te veliko stvari, a ne moremo te jih naučiti namesto tebe.
Lahko ti damo smernice za življenje, ne moremo pa te voditi po vseh poteh.
Lahko ti pustimo svobodo, ne moremo pa odgovarjati za tvoje odločitve.
Lahko gremo skupaj v cerkev, ne moremo pa te »narediti« za vernika.
Lahko te naučimo razlikovati med dobrim in slabim, ne moremo pa se odločati namesto tebe.
Lahko ti svetujemo, ne moremo pa namesto tebe nasvetov sprejeti.
Lahko te ljubimo, ne moremo pa te prisiliti, da ljubezen sprejmeš.
Lahko te naučimo deliti, ne moremo pa iz tebe narediti nesebičneža.
Lahko te naučimo spoštovati, ne moremo pa te prisiliti, da boš spoštovanje izkazoval.
Lahko te opozorimo glede prijateljev, a jih ne moremo izbirati namesto tebe.
Lahko te učimo o zakonih življenja, ne moremo pa ti ustvariti ugleda.
Lahko ti povemo o nevarnostih alkohola in drog, ne moremo pa jim reči ne namesto tebe.
Pokažemo ti lahko višje cilje v življenju, ne moremo pa jih zate doseči.
Lahko te naučimo prijaznosti, ne moremo pa te prisiliti, da boš ljubezniv z drugimi.

Lahko ti povemo, kaj je greh, ne moremo pa te prisiliti, da boš hodil skozi življenje z Bogom.
Lahko te naučimo pošteno živeti, ne moremo pa ti dati večnega življenja.